open-index/open-wikipedia-markdown huggingface dataset:
Товшлуур хөлт 2

***Товшлуур хөлт 2*** () нь Жорж Миллерийн найруулсан 2011 оны Америк-Австралийн 3D хөдөлгөөнт кино бөгөөд *Товшлуур хөлт* киноны үргэлжлэл юм. Элийя Вүүд, Робин Уильямс, Хэнк Азариа, Брэд Питт, Мэтт Дэймон, Pink, София Вергара, Common, Хьюго Уивинг, Ричард Картер, Магда Жубански, Энтони ЛаПалья нарын уран бүтээлчид дуу оруулсан юм. 
## Өрнөл
Мамбл болон Глориа нарын хүү Эрикийн адал явдлыг энд харуулдаг. Антарктид дахь Император оцон шувуунуудын нутагт олноороо бүжиглэгч оцон шувуунууд аз жаргалаар дүүрэн байх хэдий ч их мөсний хайлалтын гамшигаар нурангин хавцалд олноороо түгжигдэж туслалцаа эрэх ба Мамбл, Эрик нар далайн заануудын ахлагч Брайн, нисдэг оцон шувуу гэх шувуу Свен нарын хамтаар тэднийг товшлуур бүжгийнхээ ачаар аврах болно. Сам хорхойн сүргээс тасарч өөрсдийнхөөрөө амьдрахаар хөглөдөг Уилл, Билл хоёр энд мөн гардаг.
## Дүрүүдэд
* Элийя Вүүд — *Мамбл
* Робин Уильямс — *Ловелас/Рамон
* Pink — *Глориа
* Элизабет Дэйли — *Эрик
* Карлос Алазраки — *Нестор
* Жонни Санчес — *Ломбардо
* Ломбардо Бойар — *Рауль
* Жеффри Гарсиа — *Риналдо
* Брэд Питт — *Сам хорхой Уилл*
* Мэтт Дэймон — *Сам хорхой Билл*
* Магда Жубански — *Хатагтай Виола
* Софиа Вергара — *Кармен
* Энтони ЛаПалья — *Салхич шувуун ахлагч
* Дэнни Манн — *Дино
* Майкл Корначчиа — *Фрэнки
* Хьюго Уивинг — *Хөгшин Ной
* Хэнк Азариа — *Нисдэг оцон шувуу (үнэн хэрэгтээ шувуу) Свен
* Ричард Картер — *Далайн заан
* Common — ''Сэймур

## Эшлэл
## Холбоос
* 
* 
* 
* 

Ангилал:2011 оны кино
Ангилал:3D кино
Ангилал:Австралийн кино
Ангилал:АНУ-ын кино
Ангилал:Инээдмийн кино
Ангилал:Компьютероор амилуулсан кино
Ангилал:Оцон шувуу кинонд
Жэсс Күин

**Жэсс Жозеф Күин** (, 1981 оны 9 сарын 3-нд төрсөн) бол Английн хөгжимчин, Их Британийн Keane хамтлагийн гитарчин. Мөн хамтлагийн хамгийн залуу гишүүн.

## Амьдрал болон карьер
Күины ээж Чарити Күин ардын дуучин, харин аав нь дууны инженер байлаа. Тэрээр Английн Саффолк хотод өссөн бөгөөд удалгүй гэр бүл нь Бристоль, Лондон хотууд руу нүүсэн юм. Тэрээр Жулиа Күин (хуучин овог Данненбэрг)-тэй гэрлэсэн. Хуриманд нь Keane, The Puppini Sisters, Mumford & Sons, Кинг Чарльз, Лаура Марлинг гэсэн хамтлаг дуучин ая дуугаа өргөжээ.

Тэрээр The Mets, Mt. Desolation-д тоглохлдоо Harmоny акустик гитар, Guild Starfire цахилгаан гитар, Fender Telecaster-ийн цахилгаан гитар ашигладаг.

Күин мөн Mumford & Sons' хамтлагт бөмбөр тоглодог бөгөөд The Wedding Band хамтлагтай хамтран ажилладаг. Мөн өмнө нь Unit On, The Ordinance хамтлагуудад тоглодог байжээ.

## Keane
2007 оны өвөл Жэсс анх Keane-тэй хамт тайзан дээр гарч The Nighy Sky дууг хамтран дуулсан байна. Keane-ий гурван гишүүн түүний аргил гитарын чадварлаг тоглолтыг үнэлж 2008 онд Perfect Symmetry цомгийн бичлэгийн ажилд урьсан байна.

2008 оны 10 сарын 13-нд худалдаанд гарсан Perfect Symmetry цомогт Күин аргил гитар, электрон гитар болон туслах дуучны үүргийг гүйцэтгэсэн юм.

Тэрээр хамтлагийн гурван гишүүнтэй удалгүй дотно найзууд болсон. Цомгийн ажилд Күин зөвхөн хөгжимчнөөр ажиллаад зогсохгүй бүхий л зүйлд гар бие оролцсон. Иймээс Perfect Symmetry цомгийн дэлхийн аялан тоглолтод түүнийг Тим, Том, Ричард нар урилгаар авч явсан юм.

2010 онд Күин Night Train цомогт дахин хамтран ажилласан бөгөөд 2010 оны 5 сарын 10-нд худалдаанд гарсан даруйдаа энэ цомог Их Британийн чартыг тэргүүлсэн юм.

2011 оны 2 сарын 3-нд Keane хамтлагийн вэб сайтад Күинийг хамтлагийн албан ёсны гишүүн болгож байгааг зарласан. Уг мэдэгдэлд “Бүгдээрээ сайн байцгаана уу. Гурван жилийн турш манай аргил гитарчнаар ажилласан, дотны найз, Жэсс Күиныг Keane хамтлагтаа албан ёсоор элсүүлж байгаадаа баяртай байна. 2007 оноос хойш тэр бидэнтэй хамт ажиллаж Perfect Summetry, Nigt Train цомгуудын ажилд гар бие оролцсон гэдгийг та бүхэн мэдэх байх. Түүнгүйгээр өнөөгийн Keane хамтлагийг төсөөлөх аргагүй болжээ. Өнгөрсөн гурван жилийн хугацаанд ч бас түүний уянгалаг хөгжим та бүхний сэтгэлийг догдлуулж чадсан гэдэгт итгэлтэй байна. Хайртай шүү, Тим, Том, Ричард болон Жэсс” гэжээ.

Ангилал:Английн хөгжмийн зохиолч
Ангилал:Аргил гитарчин
Ангилал:Keane
Ангилал:Их Британичууд
Ангилал:1981 онд төрсөн
Ричард Хьюз

**Ричард Дэвид Хьюз** (, 1975 оны 9 сарын 8-нд төрсөн) бол Английн хөгжимчин, Их Британийн Keane хамтлагийн бөмбөрчин гэдгээрээ алдартай. Хамтлагийн хамгийн ахмад гишүүн.

## Намтар
Хьюз Тонбрижийн хувийн сургуульд Тим Райс-Оксли, Доминик Скотт нартай хамт сурдаг байлаа. 17 настайдаа тэрээр бөмбөр тоглож сурсан бөгөөд 1995 онд Скотт, Райс-Оксли нар алдартай хамтлагуудын дууг ковер хийдэг бяцхан хамтлаг байгуулсныхаа дараа түүнийг эгнээндээ нэгтгэсэн байна. Удалгүй Том Чаплиныг дуучнаар элсүүлсэн бөгөөд хожмоо Хьюз түүний талаар “Хамгийн чанга хоолойтой нэгэндээ микрофон өгөхөд би тийм ч дуртай байгаагүй” хэмээн ярьсан байдаг.

Хьюз Лондоны их сургуулийн коллежийг газарзүйн чиглэлээр төгссөн. Сургуулиа төгссөний дараа BBС телевизэд нарийн бичгээр орсон бөгөөд энэ үед хамтлаг нь Лондоны Дээд Клэптон Рөүд дэх түрээсийн байранд бэлтгэл сургуулилтаа хийдэг байлаа. Мөн хэсэг хугацаанд туслах багшаар ажиллаж байсан. Хьюзийг найз бүсгүйгээсээ салсны дараа Райс-Оксли түүнд зориулж 'Put it Behind You' дууг бичсэн гэдэг. Мөн 'Perfect Symmetry'-ийн 'You Don't See Me' дуунд түүний сэтгэлийг шархлуулсан бүтэлгүй хайрын тухай өгүүлсэн байдаг. Гэхдээ Хьюз өөрөө энэ бүхнийг үгүйсгэдэг. Тэрээр хамтлагийнхаа хамгийн шооч гишүүн гэгддэг. Under the Iron Sea цомгоос хойш хамтлагийнхаа дуунд туслах дуучны үүргийг гүйцэтгэх болсон. 2010 онд Хьюз удаан хугацаанд үерхсэн найз бүсгүйтэйгээ гэрлэлтээ батлуулжээ. Тэрээр хүний эрхийн төлөө тэмцдэг Эмнести Интернэйшнл ТББ-тай хамтран ажиллдаг. 2011 оны 11 сарын 3-нд Хьюз Oxford Union дахь хэлэлцүүлэгт Трой Дэвисийн эрхийг хамгаалах ажилд хэрхэн оролцож байсан талаараа ярьж байсан.

Ангилал:1975 онд төрсөн
Ангилал:Рок бөмбөрчин
Гаэль Живе

**Гаэль Живе-Виарос** (, (*1981 оны аравдугаар сарын 9-нд төрсөн*) нь Францын хөлбөмбөгчин бөгөөд Блэкберн Роверс багийн тоглогч юм.

Живе төвийн хамгаалагчийн байрлалд тоглохоос гадна зүүн хөлийн техниктэй учир зүүүн жигүүрийн хамгаалалтанд тоглож чаддаг.

2000 онд Францын Монако багийн нэрийн өмнөөс анхны гараагаа хийсэн бөгөөд 2007 оныг хүртэл лигийн *178* тоглолтонд оролцож *8* гоол хийж байсан ба шилдэг амжилтаас нь дурдвал Лигийн цомд 2003 онд түрүүлж, Аваргуудын лигийн шигшээ тоглолтонд Жозе Моуриньюгийн удирдсан Порто багт 3-0 харьцаагаар ялагдаж 2004 онд мөнгөн медаль хүртэж байв.

Мөн нутгийнхаа Марсель багт 2007-08 оны улиралд тоглож Францын лигт *29*, УЕФА Аваргуудын Лигт *9* тоглолтонд тус тус гараанд гарч байв.

2009 оны нэгдүгээр сарын 14-нд Английн Премьер лигийн Блэкберн Роверс багтай зургаан сарын гэрээг байгуулан Сандерлэнд багийн эсрэг Английн цомын тоглолтонд анхны гараагаа хийжээ. Улмаар тухайн оныхоо зургаадугаар сарын 26-нд Блэкбернтэй дөрвөн жилийн гэрээг 3.5 сая фунт стерлингээр сунган байгуулжээ.

Живе Францын шигшээ багийн бүрэлдэхүүнд 2004-2006 оныг хүртэл *13* тоглолтонд оролцож 2006 оны ДАШТ-ий шигшээ тоглолтонд оролцохоор дуудагдсан ч сэлгээнд ч хараахан багтаж байгаагүй юм.

## Эшлэл
## Холбоос
*
*
*
*Yahoo eurosport дахь профайл

Ангилал:1981 онд төрсөн
Ангилал:Францын шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Монако багийн тоглогч
Ангилал:Олимпик Марсель багийн тоглогч
Ангилал:Блэкберн Роверс багийн тоглогч
Ангилал:Францын хөлбөмбөгийн лигийн тоглогч
Ангилал:Премьер лигийн тоглогч
Ангилал:2006 оны хөлбөмбөгийн ДАШТ-д оролцогч
Ангилал:Францчууд
Ватерлоогийн тулалдаан

**Ватерлоогийн дэргэдэх тулалдаан** нь одоогийн Бельгийн нутаг дэвсгэр дээр 1815 оны 7 сарын 15-ны өдөр болсон тулалдаан юм. Энэхүү тулалдаанд I Наполеоны удирдсан Францын Хаант Улс нь Долоодугаар эвсэлтэй тулгаран байлдаж, Англи ба түүний холбоотнууд Пруссийн армитай хамтран Наполеоныг ялжээ. Ватерлоогийн тулалдаан нь Наполеоны сүүлчийн тулалдаан гэдгээрээ түүхэнд үлдсэн билээ. Наполеоны ялагдал нь түүнийг хаан ширээнээсээ татгалзаж Гэгээн Елена арал руу цөлөгдөхөд хүргэсэн юм.

1815 онд Наполеон Эльба арлаас оргож, дахин хаан ширээндээ суухад Долоодугаар эвсэл түүний эсрэг хөдөлсөн. Долоодугаар эвсэл хоёр салж, нэгийг нь Веллингтон, нөгөөг нь Блюхер удирдан хойд Францын нутгаас хөдөлж эхлэв. Наполеон тэр хоёрыг нэгдэхээс нь өмнө цохихоор яаравчлан Парисаас гарчээ.
Ватерлоогийн аян дайны гол үйл явдал 1815 оны 6-р сарын 16-19-ний хооронд болсон бөгөөд Ватерлоогийн дэргэдэх тулаанаар өндөрлөсөн.

Наполеон байлдааны тушаалыг 1815 оны 6-р сарын 18-нд өгчээ. Веллингтоны арми Мон-Сен-Жаны налуу дээр Брюсселийн зам дагуу байрлав. Үд болж байхад Наполеоны арми Англи ба түүний холбоотнуудыг шахаж эхлээд удаагүй байхад Пруссчууд түүний баруун жигүүрийг бут цохиж, Английн арми сөрөг дайралтад орсноор Францын армийг бут цохижээ. Наполеоны арми бууж өгч, Наполеон хаан ширээнээсээ татгалзан Гэгээн Елена арал руу цөлөгдсөн. Түүнийг хаан ширээнээс татгалзсаны дараа XVIII Луи хаан ширээг авчээ.

Өнөөдөр уг тулааны талбар дээр Арслант өндөрлөг гээд том хөшөө сүндэрлэж байгаа.

## Цахим холбоос 
## Тэмдэглэл
## Эшлэл 
Ангилал:Эвслийн дайны тулалдаанууд
Ангилал:Хааны Германы легион
Ангилал:Хар Брауншвайгчууд
Ангилал:Нидерландын түүхэн дэх тулалдаан
Ангилал:Бельгийн зэвсэгт хүчний түүх
Ангилал:1815 оны зөрчилдөөн
Ангилал:Гебхард Леберехт фон Блюхер
Ангилал:Артур Уэлсли Веллингтон
Ангилал:Британийн түүхэн дэх тулалдаан
Ангилал:Пруссийн тулалдаан
Ангилал:19-р зууны тулалдаан
Ангилал:Ватерлоо (Бельги)
Ангилал:Валлонийн түүх
Ангилал:Наполеон Бонапарт
Валерий Васильев

**Валерий Иванович Васильев** (1949 оны 8 сарын 3 - 2012 оны 4 сарын 19) нь Зөвлөлт-Оросын хоккейн хамгаалагч байв. ЗХУ-ын бүх оддын тоглолтод 8 удаа шалгаран оролцсон Васильев 13 жил шигшээ багтаа тоглосон бөгөөд шигшээ багийнхаа ахлагч нь байв. Зөвлөлт Холбоот Улсын Горький хотод төрсөн тэрээр Москвагийн Динамо нийгэмлэгт бэлтгэлээ хийдэг байлаа.

Васильев ЗХУ-ын шигшээ багийн хамтаар Дэлхийн АШТ-ээс 9 алтан медаль зүүжээ. Тэрээр 1973, 1977, 1979 онуудад Дэлхийн АШТ-ий шилдэг хамгаалагчаар шалгарснаас гадна 5 удаа тэмцээний билэгдлийн шигшээ багт багтсан. Түүнчлэн 1972, 1976 оны өвлийн олимп, 1981 оны Канадын цомд тэргүүлж байсан түүхтэй.

Васильев 1978 онд Хөдөлмөрийн гавъяаны улаан тугийн одон хүртжээ. 

## Цахим холбоос 
* Валерий Васильев
* 
*

Ангилал:ЗХУ-ын мөсний хоккейн үндэсний шигшээ багийн тоглогч
Ангилал:ХК Динамо Москва клубийн тоглогч
Ангилал:ЗХУ-ын олимпын аварга
Ангилал:ЗХУ-ын олимпын мөнгөн медальтан
Ангилал:Мөсний хоккейн олимпын аварга
Ангилал:Мөсний хоккейн дэлхийн аварга
Ангилал:Мөсний хоккейн европын аварга
Ангилал:ЗХУ-ын олимпын оролцогч
Ангилал:1972 оны өвлийн олимпод оролцогч
Ангилал:1976 оны өвлийн олимпод оролцогч
Ангилал:1980 оны өвлийн олимпод оролцогч
Ангилал:Олон Улсын Мөсний Хоккейн алдрын танхимын гишүүн
Ангилал:Хөдөлмөрийн Гавьяаны Улаан Тугийн одон шагналтан (ЗХУ)
Ангилал:ЗХУ ба ОХУ-ын мөсний хоккейн спортын гавьяат тамирчин
Ангилал:Найрамдлын одон шагналтан
Ангилал:Оросын хүндэтгэлийн одон шагналтан
Ангилал:Зөвлөлтийн иргэн
Ангилал:Оросууд
Ангилал:1949 онд төрсөн
Ангилал:2012 онд өнгөрсөн
Караман

**Караман** () нь Туркийн төв-өмнөд хэсэгт, Таурусын нурууны хойд бэлд, Конягаас өмнө зүгт  орчмын зайд орших хот юм. Караман аймгийн төв болно. 2000 оны тооллогоор тус муж 231,872 хүн амтайн 132,064 нь Караман хотод амьдарч байв.

## Цаг уур 
## Цахим хуудас 
* Хотын аялал жуулчлалын албан ёсны цахим хуудас 

## Эшлэл
Ангилал:Караман аймгийн суурин
Хакасууд

**Хакас**, олон тооны нэрээр **Хакасууд**, өөрсдийнх нь нэрийдлэгээр *Тадар* (олон тооны нэрээр *Тадарлар*) гэвэл Оросын Холбооны Улсад (ОХУ) оршин суудаг уг язгуураараа Түрэг хэлний бүлгийн Хакас хэлээр ярилцагч хүн, ард түмэн, угсаатны бүлэг, ястанг хэлнэ. Тэднээр овоглогдсон болон голчлон суудаг Бүгд Найрамдах Хакас Улс нь Тува болон Красноярскийн хязгаарын баруун талд хил залган байх бөгөөд ОХУ-ын холбооны 83 харъяат нэгж болон 21 бүгд найрамдах улсын нэг юм.
 
Ихэнх судлаач нар 8-р зууны үед Енисейн киргиз үүд олонх нь баруун урагш нүүдэллэж одоогийн Киргиз болж, зарим нь үлдэж Хакасын өвөг дээдэс болжээ гэж үздэг. Түүнээс хойш 13-р зуунд Их Монгол Улс, 17-р зуунд Зүүнгарын хаант улсад захирагдаж байсан бол 18-р зуунаас хойш баруунаас эзлэн ирсэн хаант Оросын харьяат болжээ. 1820 онд одоогийн Минусинск хотын орчимд алтны уурхай бий болсоноор нүүдэллэн ирэх, төвлөрөн суурьших газар болжээ. Уламжлалаараа бөө мөргөлтөн анч, загасч, малчин Хакасууд 19-р зуунаас Орос соёлын дэлгэрэлтээр олноороо Үнэн алдартны шашинд оржээ.Тэр үед Оросууд тэднийг *Минусинскийн Татар*, *Абаканы Татар*, *Енисейн Туркууд* гэж ерөнхийд нь ойлгодог байлаа.

1920 онд өөртөө засах эрхийн шаардлага Орост дэлгэрсэн үед ЗХУ-ын төр тогтсоны дараа 1923 онд Хакас үндэсний тойрог байгуулагдаж, Бэлтир, Сагай, Хаас, Хойбал, Хызыл гэх хэляриа адилавтар аймгуудыг нэгтгэн "Хакас" хэмээн нэрийджээ. 1930 онд Красноярскийн хязгаарын захиргаанд Хакасын өөртөө засах муж байгуулагдаж, харин 1992 онд байр суурь дээшлэн Хакасын Бүгд Найрамдах Улс болон зохион байгуулагдаж, Хакас хэл Орос хэлний хамтаар албан ёсны хэл болжээ. Энэ нь өөрсдийн онцлог хэл, соёлоо хадгалах, сэргээхэд дэм болж байна.

Хакас оронд 1926 онд 44,219 Хакас хүн байсан нь нийт хүн амын 49.8 % байсан бол 2002 он гэхэд 65,431 Хакас нийт хүн амын 12%-ийг эзлэх болжээ. Ийнхүү хүн амд эзлэх хувь буурч, албан хэрэгцээний Орос хэлэнд шахагдсанаас Хакасууд өдгөө Орос, Хакас хос хэлтэн болж, нийт 75,000 Хакас хүнээс 20,000 нь төрөлх хэлээ мэддэг гэж мэдүүлсэн ч үнэн хэрэгтэй түүнээс бага юм.

Хэдийгээр Хакас орон өдрөөс өдөрт аж үйлдвэржин хотжиж байгаа хэдий ч хөдөөний Хакасууд хонь, үхэр голдуу мал маллаж амьдарсаар л байна. Тэд Монголчуудтай адил овоо босгодог, хөөмэйлдэг.

## Омог, хэлний аялгуу 
Яг Хакас гэвэл 1920-иод оноос тархай бутархай байсан овог аймгуудыг нэгтгэснээр үүссэн ястан юм. Цөөн тоотой, урьдын түүхэнд нэгдэн нягтраагүй, нийлээд удаагүй тул Хакасын нэгдмэл онцлог, соёлийн зүйлс харьцангуй хомс. Хакас нэр дор нийлсэн олон аймгуудын яриа нь тус бүрдээ Хакас хэлний аялгуу болно.
Сагай – Орчин цагт Хакасын 70% болох зонхилох омог юм уу ястан. Сагай аялгуугаар ярилцдаг. 
Хаас – Хаасуудын аялгуу нь дотроо 4 аялгатай. Тэдний нэг болох Абакан аялга Хакас хэлний бичгийн үндэс болсон.

## Эх сурвалж
Ангилал:Оросын уугуул ард түмэн
Ангилал:Түрэг хэлт угсаатан
Ангилал:Ази дахь угсаатан
Ангилал:Хакас
Мияшита Жүн-Ичи

нь Японы усанд сэлэгч юм. Тэрээр 2008 оны зуны олимпоос эрэгтэйчүүдийн 4х100 метрийн холимог буухиа сэлэлтийн төрөлд хүрэл медаль хүртжээ.

Ангилал:1983 онд төрсөн
Ангилал:Японы усанд сэлэгч
Ангилал:Японы олимпын хүрэл медальтан
Пеньярол (хөлбөмбөгийн баг)

**Карбонерос** (*Carboneros*), **Авринегрос** (*Aurinegros*), **Маня** (*Manya*) хэмээн алдаршсан **Клуб Атлетико Пеньярол** () нь Уругвайн Монтевидео хотын Пеньярол дүүрэгт орших спорт клуб бөгөөд хөлбөмбөгийн баг нь маш алдартай. Пеньярол баг өөрийн талбай дахь тоглолтуудаа тус орны хамгийн том цэнгэлдэх хүрээлэн болох Эстадио Сентенариод хийдэг, гэхдээ мөн Эстадио Контадор Дамиани гэдэг хувийн цэнгэлдэх хүрээлэнтэй. Тус баг Уругвайн бусад шилдэг багуудтай өнө удаан жилийн өрсөлдөөн бий болгож ирсэн бөгөөд Насьонал багтай хийх тоглолт нь "уругвайн хөлбөмбөгийн сонгодог тулаан" (*el Clásico del fútbol uruguayo*) гэгддэг. "Пеньярол" гэх үг нь латин хэлний нарс мод гэсэн утгатай *pinarolium* гэсэн үгийн кастиль дуудлага бөгөөд Италийн баруун хойд хэсгийн Пьемонте мужид Пинероло гэдэг нэртэй хот, *комуне* байдаг. Пеньярол дүүргийн нэр Пьемонте мужид орших Пинероло хотын нэрээс улбаатай ажээ. 

Пеньярол клуб нь 1891 оны 9 сарын 28-нд байгуулагдсан, Британийн төмөр замын ажилчдын Төв Уругвайн Төмөр Замын Крикет Клубаас үүсч хөгжин, Уругвай болон Өмнөд Америкийн хамгийн хүчирхэг багуудын нэг болсон билээ. Пеньярол баг Примера Дивизионд 49 удаа түрүүлсэн нь хамгийн дээд амжилт юм. Тэд мөн 1960 онд анхны Либертадоресын цомын шигшээд Клуб Олимпиаг ялж тэргүүлж байсан түүхтэй. Либертадоресын цомыг 5, Тив хоорондын цомыг 3 удаа хүртсэн. 2009 онд Олон Улсын Хөлбөмбөгийн Түүх, Статистикийн Холбооноос Пеньярол багийг Өмнөд Америкийн 20-р зууны шилдэг багаар нэрлэжээ.

## Эшлэл
## Цахим холбоос 
* Албан ёсны вэбсайт 
* FIFA.com дахь Пеньярол багийн танилцуулга 


Ангилал:Уругвайн хөлбөмбөгийн клуб
Ангилал:Монтевидеогийн спортын клуб
Ангилал:Төмөр замын спортын клуб
Ангилал:1891 онд байгуулагдсан
Ангилал:1913 онд байгуулагдсан
Доминик Скотт

**Доминик Скотт** (, 1979 оны 5 сарын 15-нд төрсөн) бол Ирландын хөгжимчин, Английн Roundstone болон Keane хамтлагийн үүсгэн байгуулагч юм.

## Keane
Скотт Тонбрижийн хувийн сургуульд сурдаг байхдаа Keane хамтлагийн бусад гишүүдтэй танилцаж нөхөрлөсөн юм. 1995 онд тэрээр Тим Райс-Окслид хамтлаг байгуулах санал тавьсан бөгөөд U2, Oasis, The Beatles хамтлагуудын дууг эхэндээ ковер хийдэг байлаа. Удалгүй тэд Ричард Хьюзийг бөмбөрчнөөр авсан юм. Тэдний хамтлаг 1995 – 1997 оны хооронд The Lotus Eaters гэсэн нэртэй байсан гэдэг. Улмаар 1997 онд нэрээ өөрчлөн “Keane” болгосон бөгөөд Райс-Окслигийн найз Том Чаплиныг дуучнаар оруулсан юм.

Гэвч 2001 оны 7 сард Скотт хамтлагаа орхиж “Wolf at the Door” хэмээх синглээ гаргасан. Keane-ийг орхисон шалтгаан нь Райс-Окслитэй хөгжмийн арга барил нийлдэггүй байсантай холбоотой аж. Гэхдээ тэд найзын харилцаагаа хэвээр нь үргэлжүүлсэн юм. Keane 2001 оны 11 сарын 14-нд өөрийн албан ёсны вэб хуудсандаа:

"Дом 7 сард Лондоны эдийн засгийн сургуульд үргэлжлүүлэн сурахаар хамтлагаа орхих болсонд бид үнэхээр харамсаж байна. Андынхаа цаашдын ажил үйлсэд сайн сайхныг хүсье. Дом хамтлагаа орхисноор бидэнд илүү электрон хөгжим оруулсан шинэ аялгуу туршиж үзэх боломж олдож байна. Цаашдаа бид энэ ажилд гол анхаарлаа хандуулан ажиллах болно. Мэдээж хэрэг шинэ хөгжим маань Keane–ийнх учраас сэтгэл хөдөлгөм, зүүд мөрөөдлийн адил гайхалтай байна гэдгийг амлаж байна”

Райс-Оксли нэгэнтээ “Дом U2 хамтлагийн үнэнч дэмжигч. Тийм болохоор бид нар Нью-Йоркт уулзаж болох юм.” хэмээсэн байдаг.

## Roundstone
Хөгжмөөс хэсэг хугацаанд завсарлаж Лондоны эдийн засгийн сургуулиа дүүргэсний дараа тэрээр Гүүдэнаф Коллежийн найзуудтайгаа хамт хамтлаг байгуулсан. Тэдний хамтлаг Babygrand нэртэй байсан боловч 2007 онд Roundstone хэмээн өөрчилсөн юм.

Ангилал:Ирландын гитарчин
Ангилал:Ирландын хөгжмийн зохиолч
Ангилал:1979 онд төрсөн
Союз Т-9

**Союз Т-9** нь Салют 7 сансрын станц руу хийсэн 4 дэх аялал юм. Багийн ахлагч Владимир Ляхов (2 дахь нислэг), нислэгийн инженер Александр Александров (анхны нислэг). Нөөц багийн ахлагч Владимир Титов, нислэгийн инженер Геннадий Стрекалов нар байв.

Ангилал:Сансрын нислэгүүд
Эва Браун

**Эва Анна Паула Хитлер** (, хуучин овог **Браун** (*Braun*), 1912 оны 2 сарын 6 - 1945 оны 4 сарын 30) нь Адольф Хитлерийн урт удаан хугацааны хань байсан бөгөөд 40 орчим цаг түүний гэргий нь байсан. Браун нь 17 настайдаа, Хитлерийн хувийн гэрэл зурагчны туслахаар ажилладаг байхдаа Мюнхенд Хитлертэй танилцсан бөгөөд 2 жилийн дараагаас байнга уулздаг болжээ. Браун нь Хитлертэй харьцаанд орж эхэлсэн эхний үедээ 2 ч удаа амиа хорлохоор завдаж байсан байдаг. 1936 оны үед Хитлерийн Бирктесгадены ойролцоо байрлах Бергхоф дэх гэрт амьдардаг болсон бөгөөд дэлхийн хоёрдугаар дайны үед тэндээ хоргодох байранд амьдралаа өнгөрүүлжээ. Браун нь гэрэл зурагчин байсан учраас Хитлерийн одоог хүртэл хадгалагдсан өнгөт зураг, бичлэгүүдийн ихэнх нь Брауны авсан зураг, бичлэг байдаг. Браун нь хэдийгээр Хитлерийн ойр дотны, чухал хүн байсан боловч эгч Гретл нь SS-ийн офицер Херманн Фегелайнтай гэрлэх хүртэл буюу 1944 оны дунд үе хүртэл ямар нэгэн олон нийтийн үйл ажиллагаанд Хитлертэй цуг оролцдоггүй байв.

Гуравдугаар Райхын ноёрхол нуран унаж, дэлхийн хоёрдугаар дайн дуусах дөхөж байх үед Браун Хитлерт үнэнч байхаа тангараглаж Берлинд очин, 1945 оны 4 сарын 29-нд гэрлэжээ. Энэ үед Браун 33, Хитлер 56 настай байв. Гэрлэснээсээ 40 цаг орчмын дараа тэд цианидийн капсул ууж, амиа хорлоцгоожээ. Германчууд Браун болон Хитлерийн харьцааг тэдний үхлийн дараа л мэддэг болсон юм.

## Гадны холбоос 
Ангилал:Адольф Хитлерийн гэр бүл
Ангилал:Германчууд
Ангилал:Мюнхений хүн
Ангилал:1912 онд төрсөн
Ангилал:1945 онд өнгөрсөн
BB Chain

**BB Chain** нь Монголын хип хоп хамтлаг байв. 1998 онд байгуулагдсан. Хамтлагийн бүрэлдэхүүнд Muzzy, Shogun, Eric, Quiza, Идэр, Woozoo, Tuba, Muga, Barsa нар байсан бөгөөд Монголд хип хопын андерграунд чиглэлээр дуулсан анхны хамтлаг болж гарч ирж байсан юм.

## Хамтлагийн тухай 
Хамтлагийн нэрийн тухайд гэвэл хамтлагийн ахлагчид болох Батзориг, Билгүүн нарын нэрийн эхний үсэг, мөн Chain буюу бусад гишүүд - гинж гэсэн утгатай юм. BB Chain хамтлагийнхан багаасаа нэг байрны, нэг сургуулийн найзууд байв. Тэд анх дуугаа "Анир", "Rhytm" студиудад бичүүлдэг байсан бөгөөд Shogun дуунд нь продюсер хийдэг байжээ. Хамгийн анхны дуу нь *Улаанбаатар* юм. Энэхүү дууг сонсогчид сайн мэдэхгүй, учир нь тэд энэ дуугаа FM-д өгөөгүй билээ. Харин дараа нь гаргасан *Зүүд*, *Диваажин*, *Ганцхан минийх*, *Ээжээ* дуунууд нь хит болж, 2000-2004 онд оргил үедээ байсан боловч хамтлагийн гишүүд ид сурч боловсрох насан дээрээ байсан тул боловсролдоо илүү анхаарснаар хамтлаг тарсан билээ.

## Бүтээлүүд
### Цомог
*Төсөл Family Chain(#9) (2004)

### Дуунууд
*Намайг бүү орхи (Монта Рэпийн хамт)
*Түүх (Ундрахын хамт)
*Ээждээ (Ундрахын хамт)
*Гэр хороолол (Үнэнбатын хамт)
*38С
*Chain family
*Freestyle
*Why why
*Амлалт
*Нойтон хамуу
*Нэг өдөр
*Санаж байна уу
*Төрсөн өдөр
*Уучлаарай ноён ГанБуш
*Хүлээлт
*Час өдөр
*Шаврын хаалт
*Шунал
*Шөнө
*Энд Тэнд Гинж
*Энэ хэн бэ
*Машин
*Залуу үе
*Зүүд 
*Зүүд 2003
*Blah Blah
*Гинжин доргилт
*Дагаад яв
*Диваажин
*Үзэгдэл

## Тоглолт
*Гинжний доргилт (2000)

Ангилал:Монголын хамтлаг
Цахилгаан дамжуулагч

**Цахилгаан дамжуулагч** гэдэг нь дундуураа цахилгаан дамжуулахыг зөвшөөрдөг материал юм. Металлууд хамгийн сайн цахилгаан дамжуулагч болдог, учир нь тэдгээр нь нэг, хоёр буюу гурван валентын электронтой байдаг. Энэ нь хамгийн гадна валентын тойрог зам дээрээ бүрэн дүүрэн электронтой болохын тулд тэдний хувьд электроныг нэмж авахын оронд тэдгээрийг алдах нь илүү хялбар байдаг. Нэг буюу хоёр валентын электронтой металлын хувьд гурван валентын электронтой металлыг бодвол электроноо илүү хялбархан өгөх хандлагатай байна. Металл нь аль хэр хялбархан электроноо алдаж байна, тэр хэрээр цахилгааныг илүү сайн дамжуулна. Валентын гурван электронтой хөнгөн цагааныг бодвол зэс нь цахилгааныг илүү сайн дамжуулна. 
 
Цахилгаан цэнэгийн хууль (Колумбын хууль)—иар эсрэг цэнэгүүд таталцаж, ижил цэнэгүүд түлхэлцдэг гэж тайлбарладаг. Иймээс чөлөөт электрон металлын атомд ойртоход тэрээр гадна тойрог замын электронтой түлхэлцэх болно. Хэрэв чөлөөт электрон хангалттай хурдтай хөдлөх аваас тухайн атомын аль нэгэн валентын электроныг мултлан зайлуулах болно. Эерэг цэнэгтэй цөмийн татах хүчний нөлөөллөөр чөлөөт электрон маань мөнхүү зайлуулагдсан электроны байршлыг эзлэн авна. Нөгөө мултарсан электрон маань чөлөөт электрон болох бөгөөд хөрш зэргэлдээ атомын нэг электроныг шахан зайлуулах болно. Ийнхүү энэ үйл явц тухайн материалыг бүхэлд нь хамрана.
 
Энэхүү түлхэлт цохилтын үйлдэл нь атомаас атомд шилжих цахилгаан гүйдлийг үүсгэнэ. Металл нь электронуудыг ийм замаар дотуураа хөдлөхийг зөвшөөрдөг.

Ангилал:Дулааны техник
Ангилал:Цахилгаан техникийн материал
Ангилал:Хатуу биетийн физик чанар
Ангилал:Эрчим хүчний инженерчлэл
Хүчдэл

ийн цахилгааны шугам засварлаж байгаа нь, Сувдан эрэг]]

**Хүчдэл** нь электронуудыг урсгах даралт буюу хүч юм. Хүчдэлийг хоёр цэгийн хоорондох потенциалын ялгавраар тодорхойлдог бөгөөд вольтметрийг ашиглан вольтоор хэмждэг. Хүчдэлийг V үсгээр тэмдэглэнэ. Хүчдэлийг мөн түүнчлэн потенциалын ялгавар буюу электромотив хүч (EMF) хэмээн нэрлэх нь ч бий.
 
Хүчдэлийн энгийн нэгэн жишээ бол цахилгаантай аадрын үед явагдах үзэгдэл юм. Үүлэн дотор явагдах үйл ажиллагааны үр дүнд үүлнүүд дэх электронуудын тоо хэмжээ илүүдэж, газар дээрх электроны тоо хэмжээ дутагдалд орно. Үүлс сөрөг цэнэгээр, газар эерэг цэнэгээр цэнэглэгдэнэ гэсэн үг. Электронуудын тоо хэмжээн дэх ялгаа нэмэгдэхийн хэрээр үүл, газрын хоорондох хүчдэл ихсэнэ. Ийнхүү хүчдэлийн улмаас үүлнээс газар луу чиглэсэн цахилгаан цахиж байгааг харж болно (бодит цахилгаан гүйдлийн урсгал).

Ангилал:Цахилгаан соронзон
Психосоматик анагаах ухаан

Хүний сэтгэц, бие хоёр нэг нь нөгөөдөө хэрхэн эерэг буюу сөрөг үйлдэл үзүүлдэг болохыг судалдаг шинжлэх ухааныг психосоматик анагаах ухаан гэдэг.
Психосоматик анагаах ухаан нь дараах 4 бүлэг өвчнийг судална.
#Вегетатив хямралтай эрхтэнүүдийн үйл ажиллагааны өөрчлөлтүүдийг
#Хувирах эмгэгүүдийг (хувирах хамшинжүүдийг)
#Психосоматик өвчнүүдийг
#Биеийн хүнд өвчинд хариулах өвчтөний сэтгэлзүйн хариу урвал
*(С.Бямбасүрэнгийн "Сэтгэцийн эмгэг судлал" номоос)*
Ангилал:Клиникийн сэтгэл судлал
Ангилал:Анагаахын мэргэжлийн салбар
Мэдрэл судлал

Мэдрэлийн тогтолцооны эмнэлзүй, бүтэц, үйлдэл, үүсэл хөгжлийг нийгэм, бодгал, эрхтэн, эс, молекулын түвшинд судалдаг бөгөөд дотроо хими, програмчлал, хэл зүй, сэтгэл судлал, тооны ухаан, анагаах ухаан зэрэг байгалийн ба нийгмийн ухааны олон салбарыг хамардаг нэгдмэл шинжлэх ухааныг **мэдрэл судлал** буюу мэдрэлийн ухаан (Neuroscience) гэдэг.

## Цахим холбоос 

Ангилал:Анагаахын мэргэжлийн салбар
Уэйн Бриж

**Уэйн Майкл Бриж** (, *1980 оны наймдугаар сарын 5-нд төрсөн*) - Английн зодог тайлсан хөлбөмбөгчин юм.
## Замнал
## Шагналууд
;Саутгемптон
*Английн цомын аварга: 2003
;Челси
*Премьер лигийн аварга (1): 2004/05
*Английн цомын аварга (1): 2007
*Лигийн цомын аварга (1): 2007
## Эшлэл
## Холбоос
*
*BBC - Профайл
*

Ангилал:1980 онд төрсөн
Ангилал:Английн хөлбөмбөгчин
Ангилал:2002 оны хөлбөмбөгийн ДАШТ-д оролцогч
Ангилал:2004 оны хөлбөмбөгийн ЕАШТ-д оролцогч
Ангилал:2006 оны хөлбөмбөгийн ДАШТ-д оролцогч
Ангилал:Челси багийн тоглогч
Ангилал:Английн шигшээ багийн хөлбөмбөгчин
Ангилал:Фулхэм багийн тоглогч
Ангилал:Сандерленд багийн тоглогч
Ангилал:Вест Хэм Юнайтед багийн тоглогч
Ангилал:Манчестер Сити багийн тоглогч
Ангилал:Премьер лигийн тоглогч
Ангилал:Рединг багийн тоглогч
Крэйг Гордон

**Крэйг Энтони Гордон** (, *1982 оны арванхоёрдугаар сарын 31-нд төрсөн*) нь Шотландын хөлбөмбөгчин бөгөөд Сандерлэнд болон Шотландын шигшээ багийн хаалгач юм.

Шотландын Премьер лигийн Харт оф Мидлотиан багаас хөлбөмбөгийн замналаа эхлүүлсэн Гордон нь 2007 оны наймдугаар сарын 8-нд Сандерлэнд багтай таван жилийн гэрээг 9 сая фунт стерлингээр байгуулан анхны гараагаа Тоттенхэм Хотспур багийн эсрэг Премьер лигийн тоглолтонд хийж хаалгандаа гоол алдалгүй 1–0 харьцаагаар ялалт байгуулж байв. Уг тоглолтонд Английн шигшээ багийн нэгдүгээр хаалгач Пол Робинсон Гордоны эсрэг тоглож байв.

## Шагнал
***Шотландын цом: 1**
:: 2006

## Эшлэл
## Холбоос
*
*
*Премьер лиг дэх профайл

Ангилал:Шотландын хөлбөмбөгчин
Ангилал:Хөлбөмбөгийн хаалгач
Ангилал:Харт оф Мидлотиан багийн тоглогч
Ангилал:Премьер лигийн тоглогч
Ангилал:Сандерленд багийн тоглогч
Ангилал:Эдинбургийн хүн
Ангилал:Шотландчууд
Ангилал:1982 онд төрсөн
Василий Леонтьев

**Василий Васильевич Леонтьев** (, ; 1906 оны 8 сарын 5-нд Германы Мюнхенд төрж, 1999 оны 2 сарын 5-нд Нью-Йоркт нас нөгчсөн) нь Орос-Америкийн эдийн засагч бөгөөд нэг эдийн засгийн салбар бусад салбартаа яаж нөлөөлдгийг судалсан судалгаагаараа алдаршсан эрдэмтэн юм. Леонтьев 1973 онд эдийн засгийн салбар дахь Нобелийн шагналыг хүртсэн. Түүний 3 шавь мөн уг шагналыг хүртжээ (Пол Самуэлсон 1970, Роберт Солов 1987, Вернон Л. Смит 2002).

## Эшлэл
## Цахим холбоос 
* 
* link=https://en.wikiquote.org/wiki/Wassily_Leontief|24x24px Wikiquote (en) – **Василий Леонтьев**

Ангилал:20-р зууны эдийн засагч
Ангилал:АНУ-ын эдийн засагч
Ангилал:Оросын эдийн засагч
Ангилал:Эдийн засгийн шинжлэх ухаан дахь Альфред Нобелийн дурсгалын шагналтан
Ангилал:Мандах Нар одон шагналтан
Ангилал:Францын Урлаг ба Утга Зохиолын одон шагналтан‎ (командлагч)‎
Ангилал:Хүндэт легионы гишүүн (офицер)
Ангилал:АНУ-ын Урлаг ба Шинжлэх Ухааны Академийн гишүүн
Ангилал:АНУ-ын Үндэсний Шинжлэх Ухааны Академийн гишүүн
Ангилал:АНУ-ын Гүн Ухааны Нийгэмлэгийн гишүүн
Ангилал:Оросын Шинжлэх Ухааны Академийн гишүүн
Ангилал:Санкт-Петербургийн их сургуулийн төгсөгч
Ангилал:АНУ-ын хүн
Ангилал:Оросууд
Ангилал:1905 онд төрсөн
Ангилал:1999 онд өнгөрсөн
Ангилал:Деи Линчеи Академийн гишүүн
Барак (Цагадайн улс)

**Барак** нь Цагадайн улсын хаан (1266–1271) байв. Тэрээр Есөнтоагийн хүү, Цагадай ханы ач хүү юм. Исламын шашинд орсон тэрээр Гияс-уд-дин гэдэг нэр авчээ.

## Эшлэл
Ангилал:13-р зууны ноёрхогч
Ангилал:Цагаадайн улсын хан
Ангилал:Цагадайн удам
Ангилал:Их Монгол Улсын хүн
Ангилал:12-р эсвэл 13-р зуунд төрсөн
Ангилал:1271 онд өнгөрсөн
Уэс Браун

**Уэсли Майкл Браун** (; 1979 оны аравдугаар сарын 13-нд Манчестер хотод төрсөн), **Уэс Браун** () — Английн хөлбөмбөгчин бөгөөд «Сандерленд» багт хамгаалагчаар тоглодог.

## Замнал 
Уэс Броун — 1996 онд «Манчестер Юнайтедийн» академид, 1998 онд залуучуудын, 1998/99 онд үндсэн бүрэлдэхүүнд багтсан түүхтэй. Браун дараа жилдээ бэртэж, удаан хугацаанд талбайд гарсангүй. 2000 оноос хойш найман жилийн туршид Премьер лигт дөрвөнтөө түрүүлж, Английн цом, Лигийн цом болон Аваргуудын лигт тус тус аваргалсан. 

2011 оны долоодугаар сарын 7-нд «Сандерленд» багт тодорхойгүй үнэээр элсэж, 4 жилээр гэрээлсэн.

## Амжилт 
;Багийн
 **Манчестер Юнайтед**
* Премьер лигийн аварга (**5**): 1998/99, 2000/01, 2002/03, 2006/07, 2007/08
* Английн цомын эзэн (**2**): 1999, 2004
* Английн лигийн цомын эзэн (**2**): 2006, 2010
* УЕФА Аваргуудын лигийн түрүү (**2**): 1999, 2008
* Английн супер цомын эзэн (**2**): 2007, 2008
* **Нийт: 13 цом**
;Хувийн
* Жимми Мёрфийн  шагнал (**2**): 1998, 1999
* Бэлгэдлийн баг - ПФА: 2000/2001

## Лавлах холбоос 
## Гадны холбоос 
* Профайл - *SAFC.com* 
* Профайл - *StretfordEnd.co.uk* 
* Профайл - *soccerbase.com* 
* Үзүүлэлт - Шигшээ 

Ангилал:Английн шигшээ багийн хөлбөмбөгчин
Ангилал:Хөлбөмбөгийн хамгаалагч
Ангилал:Манчестер Юнайтед багийн тоглогч
Ангилал:Сандерленд багийн тоглогч
Ангилал:Англичууд
Ангилал:1979 онд төрсөн
Тинтиний адал явдал (кино)

***Тинтиний адал явдал*** () нь Бельгийн зохиолч Эржегийн цуврал бүлэгт *Тинтиний адал явдал* зохиолоос сэдэвлэсэн 2011 оны Америкийн 3D кино юм. 

Киног Стивен Спилберг найруулж, Питер Жэксон продюсерлэсэн бөгөөд жүжигчин Жэми Белл, Энди Серкис, Дэниел Крэйг, Саймон Пегг болон Ник Фрост нар дуу оруулжээ.
## Өрнөл
Залуу сэтгүүлч Тинтин Цасхан нэртэй нохойныхоо хамтаар адал явдалтай учирна. Тинтин *Ганц эвэрт* нэртэй гурван шурагт хамгийн алдартай далайн онгоцны ахмад Фрэнсис Хэддокийн хойч үе Хэддокийг *Карабуджан* нэрний учрыг тайлж өстөн дайсан Сахарины гараас авардаг ба далайн гүн дэх алт эрдэнэсийн байршлыг олохоор явж буй адал явдал өрнөнө.

## Дүрүүдэд
* Жэйми Белл — *Тинтин* 
* Энди Серкис — *Ахмад Хэддок*
* Саймон Пегг — *Томсон*
* Ник Фрост — *Томпсон*
* Дэниел Крэйг — *Иван Иванович Сахарин*
* Тони Карран — *Дэслэгч Делькур*
* Тоби Жонс — *Халаасны хулгайч Аристид Силк*
* Кэри Элвес — *Далайн нисэх онгоцны нисгэгч*
* Филипп Риз — *Далайн нисэх онгоцны нисгэгч* 
* Гад Элмалех — *Омар Бен Салаад*
* Маккензи Крук — *Эрни* 
* Дэниэл Мейс — *Алан*
* Марк Иванир — *Афгар цэрэг*
* Ким Штенгель — *Бьянка Кастафиоре*
* Сонье Фортаг — *Хатагтай Финч*

## Холбоос
## Холбоос 
* 
* 
* 
* 
* *Tintin* Tintinologist.org

Ангилал:2011 оны кино
Ангилал:3D кино
Ангилал:АНУ-ын кино
Ангилал:Шинэ Зеландын кино
Ангилал:Стивен Спилберг
Ангилал:Тинтиний адал явдал
Ангилал:Комиксоос сэдэвлэсэн кино
Ангилал:Бельгийн утга зохиолын бүтээлээр хийгдсэн кино, зохиолчоор
Жэйми Белл

**Эндрю Жэймс Матфин Белл** (, *1986 оны гуравдугаар сарын 14-нд төрсөн*) нь Английн жүжигчин юм.

Беллийг эгч нь балетаар хичээллүүлсэний ачаар 1999 онд найруулагч Стивен Доддригийн Билли Эллиот киноны Билли Эллиотын дүрийн сонгон шалгаруулалтанд 2000 хүүхдээс шалгарч тоглож тайз дэлгэцийн урлагийн замналаа эхлүүлсэн юм. 2001 онд анхны тоглосон дээрх киноныхоо дүрүүр BAFTA-д Рассел Кроу, Майкл Дуглас, Том Хэнкс болон Жеффри Раш нартай өрсөлдөж *Шилдэг эрэгтэй дүрийн* шагнал хүртжээ.

Белл Питер Жэксоны 2005 оны *Кинг-Конг* Стивен Спилбергийн 2011 оны *Тинтиний адал явдал*, Асгер Летийн 2012 оны *Үхлийн ирмэг дээрх хүн* кинонуудад тоглосон юм.

## Цахим холбоос 
* 
*
*People in Film: Жэйми Белл – Focus Features
*

## Эшлэл 
Ангилал:1986 онд төрсөн
Ангилал:Английн кино жүжигчин
Ангилал:Жүжигчин хүүхэд
Ангилал:БАФТА шагналтан
Ангилал:Их Британичууд
Мияви

**Мияви** /雅-MIYAVI-/ 1981 оны 9 сарын 14-нд Японы Осакад төрсөн. Жинхэнэ нэр нь Ишихара Такамаса (石原貴雅). Япон ээж, Солонгос ааваас төрсөн. Тэрээр багадаа томоотой хүүхэд, сайн сурагч, амжилттай хөл бөмбөгч хүүхэд байв. 15 настайдаа тэрээр анхныхаа гитар/басс гитар/ өөрийн 3 жил цуглуулсан мөнгөөр худалдан авчээ. 1999 онд тэр 17 настайдаа анхны visual kei хамтлагт орж өөрийгөө Miyabi гэж нэрлэсэн. Гэвч тэр удалгүй бие даасан уран бүтээлээ хийж соло уран бүтээл туурвих болсон. Үүнээс хойш тэр Японы visual kei сэтгүүлийн сар бүрийн дугаар дээр гарах болов. Miyavi бие даан уран бүтээл хийх болсноосоо хойш маш их амжилт үзүүлснийг дурдвал дуусахгoй бизээ. Мөн Kagrra, Kra, the GazettE, Alice Nine, SuG,SCREW зэрэг алдарт олон уран бүтээлчидтэй найзууд төдийгүй хамтран ажилладаг билээ. 2009 оны 6 сарын 29-нд тэрээр хуримаа хийсэн.

## Singles
*"Shindemo Boogie-Woogie" (November 30, 2002)
*"Pop Is Dead" (November 30, 2002)
*"Jingle Bell" (December 18, 2002)
*"Jibun Kakumei -2003-" (April 16, 2003)
*"Tariraritarara" (June 25, 2003)
*"Coo quack cluck -Ku. Ku. Ru-" (September 3, 2003)
*"Ashita, Genki ni Naare" (June 23, 2004)
*"Rock no Gyakushuu -Super Star no Jouken-/21 Seikigata Koushinkyoku" (October 20, 2004)
*"Freedom Fighters -Icecream wo Motta Hadashi no Megami to, Kikanjuu wo Motta Hadaka no Ousama-" (May 4, 2005)
*"Kekkonshiki no Uta ~Kisetsu Hazure no Wedding March~/Are You Ready to Rock?" (October 12, 2005)
*"Señor Señora Señorita/Gigpig Boogie" (January 18, 2006)
*"Dear My Friend/Itoshii Hito" (April 12, 2006)
*"Kimi ni Negai Wo" (July 5, 2006)
*"Sakihokoru Hana no You Ni -Neo Visualizm-/Kabuki Boiz" (June 20, 2007)
*"Subarashikikana, Kono Sekai -What a Wonderful World-" (November 14, 2007)
*"Hi no Hikari Sae Todokanai Kono Basho De" (January 16, 2008)
*"Survive" (March 10, 2010 (Japan), (March 12/15 2010 (Europe), (March 16, 2010 (Mexico/Spain), (March 23, 2010 (Canada/USA)
*"Torture" (September 15, 2010)
*"Strong" (October 5, 2011)

Ангилал:Японы хамтлаг
Фредрик Райнфелдт

**Ион Фредрик Райнфелдт** (, 1965 оны 8 сарын 4-нд Шведийн Стокхольм тойргийн Ёстерханингед төрсөн) нь Шведийн ерөнхий сайд, либерал консерватив Аядуу Намын дарга бөгөөд хуучин Европын Зөвлөлийн ерөнхийлөгч юм. Тэрээр мөн улс төрч Филиппа Райнфелдттэй гэрлэжээ.

Стокхольм тойргийн уугуул Райнфелдт 1983 онд Аядуу Залуусын Лигт элсч, 1992 онд дарга нь болж, 1995 он хүртэл уг албан тушаалыг хашжээ. Тэрээр 1991 оноос төрөлх нутгаасаа сонгогдон парламентийн гишүүнээр ажиллаж байна. 1994 оны сонгуульд Аядуу Намынхнаар удирдуулсан эвслийн засгийн газар ялагдсан бөгөөд Райнфелдт намынхаа удирдагч Карл Билдтийг шүүмжилснээр нам дотроо ганцаардах болсон аж. Гэвч 1999 онд нам удирдлагаа сольж, 2002 оны сонгуульд ч амжилт муутай оролцсоны дараа Райнфелдт Аядуу Намдаа нөлөөтэй нэгэн болжээ.

Улмаар 2003 оны 10 сарын 25-нд Бо Лундгрений оронд намын даргаар сонгогджээ. Түүний удирдлага дор Аядуу Намынхан үзэл баримтлалаа өөрчлөн төв үзэлтэй болж, өөрсдийгөө "Шинэ Аядуучууд" () гэх болсон. 2006 оны 9 сарын 17-нд болсон бүх нийтийн сонгуулиар нам нь ялж, 10 сарын 5-нд парламентаас Райнфелдтийг ерөнхий сайдаар сонгосон бөгөөд дараагийн өдөр нь тэр өөрийн танхимын гишүүдээ зарласан. Өөр гурван баруун-төвийн намтай хамтран  Шведийн Төлөө Эвсэлийг байгуулсан Райнфелдт 41-тэйдээ ерөнхий сайд болж, тус улсын түүхэн дэх 3 дахь залуу ерөнхий сайдаар тодорчээ. 2010 оны сонгуулийн үр дүнд Райнфелдтийн засгийн газар хэдий парламент дахь суудлын тоо нь цөөрсөн ч улиран сонгогдож чадсан.

Ангилал:1965 онд төрсөн
Ангилал:Шведийн ерөнхий сайд
Стив Бауэр

**Стивэн Тодд Бауэр** (, 1959 оны 6 сарын 12-нд Онтарио мужийн Сан-Катаринд төрсөн) нь Канадын дугуйчин юм.

Ангилал:1984 оны зуны олимпод оролцогч
Ангилал:1996 оны зуны олимпод оролцогч
Ангилал:Канадын дугуйчин
Ангилал:Канадын олимпын оролцогч
Ангилал:Канадын олимпын мөнгөн медальтан
Ангилал:Канадын дугуйн спортын улсын аварга
Ангилал:Канадын спортын алдрын танхимын гишүүн
Ангилал:Канадчууд
Ангилал:1959 онд төрсөн
Хэнань муж

**Хэнань** (; Шуудангийн газрын зургийн латин галиг: Honan) нь Бүгд Найрамдах Хятад Ард Улсын төв хэсэгт орших муж юм. Тус мужийн нэг дүрст товчлол нь "豫" (yù) бөгөөд Хань улсын Южоү (豫州 Yù Zhōu), мужийн нэрээс гаралтай. Мужийн нэр 河南 нь "мөрний өмнө бие" гэх утгатай боловч мужийн газар нутгийн дөрөвний нэг орчим нь Шар мөрний хойд биед оршдог аж. 

Хэнань нь 5000 гаруй жилийн түүхтэй, Хятадын соёл иргэншлийн голомт гэгддэг бөгөөд 1000 орчим жилийн өмнө Хятадын соёл, эдийн засаг, улс төрийн төв нь байв. Шан улсын нийслэл Иньшү, Шаолинь хийд зэрэг түүх соёлын олон дурсгалууд байдаг. Хятадын эртний найман их нийслэлийн 4 нь буюу Лүоян, Аньян, Кайфэн, Жөнжоү нь Хэнань мужийн нутагт оршдог.

 газар нутагтай Хэнань мужийн нутаг дэвсгэрийн ихэнхийг үржил шимтэй, хүн ам шигүү суурьшсан Хойд Хятадын тэгш тал эзлэнэ. Муж Шэньси, Шаньси, Хэбэй, Шаньдун, Аньхуй, Хүбэй мужуудтай хиллэдэг. Хэнань нь 94 сая оршин суугчтай, хүн амын тоогоороо Хятаддаа гуравдугаарт ордог юм. Хэрвээ Хэнань нь тусгаар улс байсан бол хүн амынхаа тоогоор Мексикийн дараа, Филиппиний өмнө, дэлхийд 12-рт орох байсан.

Хэнань муж Хятадын 5 дахь том эдийн засаг бөгөөд далайн эргийн бус мужуудаас хамгийн том эдийн засагтай нь юм. Гэвч нэг хүнд оногдох ДНБ нь зүүн болон төвийн мужуудтай харьцуулахад бага тул Хятадын хоцрогдсон бүс нутгуудын нэгд тооцогддог. Мужийн эдийн засаг багасч буй хөнгөн цагаан болон нүүрсний нөөц, мөн газар тариалан, хүнд үйлдвэр, аялал жуулчлал, жижиглэн худалдаанаас хамааралтай. Өндөр технологийн аж үйлдвэр болон үйлчилгээний салбар хөгжөөгүй бөгөөд Жөнжоү, Лүоян хавиар төвлөрсөн байдаг.

## Эшлэл
## Гадны холбоосууд
*Хэнань мужийн засгийн газар 


Ангилал:Хятадын муж
Харри Реднапп

**Генри Жеймс «Харри» Реднапп** (; 1947 оны гуравдугаар сарын 2-нд Лондон хотод төрсөн) — Английн зодог тайлсан хөлбөмбөгчин бөгөөд хөлбөмбөгийн дасгалжуулагч. «Ливерпүүлийн» ахлагч асан хагас хамгаалагч Жейми Реднаппын эцэг, «Челсигээр» овоглосон Фрэнк Лэмпардын нагац ах.

## Замнал 
2007 оны арваннэгдүгээр сарын 28-нд Реднапп тоглолт наймаалцсан хэргээр саатуулагдаж байлаа.

Харри Реднапп 2012 оны арваннэгдүгээр сарын 24-нд «Куинз Парк Рейнжерс» багийн ахлах дасгалжуулагчаар томилогдсон.

## Лавлах холбоос 
## Гадны холбоос 
* Профайл - «Тоттенхэм Хотспур» 
* Дасгалжуулагчийн үзүүлэлт - soccerbase 

Ангилал:Английн хөлбөмбөгчин
Ангилал:Английн хөлбөмбөгийн дасгалжуулагч
Ангилал:Хөлбөмбөгийн хагас хамгаалагч
Ангилал:Вест Хэм Юнайтед багийн тоглогч
Ангилал:Борнмут багийн тоглогч
Ангилал:Брентфорд багийн тоглогч
Ангилал:Вест Хэм Юнайтед багийн дасгалжуулагч
Ангилал:Портсмут багийн дасгалжуулагч
Ангилал:Саутхемптон багийн дасгалжуулагч
Ангилал:Тоттенхэм Хотспур багийн дасгалжуулагч
Ангилал:Куинз Парк Рейнжерс багийн дасгалжуулагч
Ангилал:Лондоны тамирчин
Ангилал:Англичууд
Ангилал:1947 онд төрсөн
Сурагч

thumb|Ахлах сургуулийн сурагчид
**Сурагч** - сургуульд суралцаж буй хүн. Багш, дасгалжуулагч, сургагчаар эрдэм, мэх, ур дүй заалгаж буй хүнийг ерөнхийд нь сурагч, шавь гэж хэлэх боловч эдгээрийн дотроос ерөнхий боловсролыг эзэмшихээр сурч буй 6 наснаас 18 нас хүртэлх хүүхдийг сурагч гэж үгчлэн дууддаг.

Ерөнхий боловсролын сургууль юм уу ахлах сургуулиа дүүргээд их, дээд сургуульд суралцаж буй сурагчийг оюутан гэнэ.

Ангилал:Боловсролын түвшин
Ангилал:Сурагчид суурь боловсролд
Ангилал:Хүн амын бүлэг
Ангилал:Хүний нэршил боловсролоор
Ерөөл

**Ерөөл** - юмны магтаал бэлэгдэл үг. Аливаа үйл явдалд сайн сайхныг хүсэж, баяр наадам, найр хуримд бэлэгтэй үгсийг хэлэн ерөөл тавих нь Монголчуудын нэгэн сайхан заншил юм. 

Ангилал:Зан заншил
Аарон Леннон

**Аарон Жастин Леннон** (; 1987 оны дөрөвдүгээр сарын 16, Лидс, Чэплтаун) — Английн хөлбөмбөгчин, «Эвертон» болон Английн шигшээн хагас хамгаалагч. Тэр Премьер лигийн хамгийн нуруу намтайд 165 см-ээр тооцогддог.
## Замнал
«Лидс Юнайтедийн» 2001 оны элсэгч Леннон 16 нас 129 өдөртэйдөө үндсэн бүрэлдэхүүнд багтаж, 2003 оны наймдугаар сард «Уайт Харт Лейн» цэнгэлдэхэд «Тоттенхэм Хотспурийн» эсрэг (2:**1**) Премьер лигийн тоглолтонд анх гараалж байлаа. «Лидс» санхүүгийн бэрхшээлээ давах зорилгоор Ленноныг 1 сая фунтээр «Тоттенхэм Хотспурт» 2005 оны зургаадугаар сарын 15-нд илгээжээ. «Хотон шувуунуудын» өмнөөс сарын дараа буюу наймдугаар сард «Челсигийн» эсрэг анх гараалсан бол Премьер лигт 2006 оны гуравдугаар сарын 18-нд «Бирмингем Ситийн» эсрэг (**2**:0) «Сент-Эндрюс» цэнгэлдэхэд анх гараалжээ. Леннон гэрээгээ 2007 оны нэгдүгээр сарын 8-нд таван жил хагасаар сунгав.

2015 оны хоёрдугаар сарын 2-нд «Эвертонд» зээлэгдэв.

Түүнийг Английн шигшээ 2006, 2010 оны ДАШТ-д оролцуулсан билээ.

## Лавлах холбоос 
## Гадны холбоос 
*Профайл - tottenhamhotspur.com
*Профайл - Английн хөлбөмбөгийн холбоо
*Профайл - Премьер лиг
* 
*
*
* 
*Профайл - ESPN Soccernet

Ангилал:Английн хөлбөмбөгчин
Ангилал:Английн шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Лидс Юнайтед багийн тоглогч
Ангилал:Тоттенхэм Хотспур багийн тоглогч
Ангилал:Эвертон багийн тоглогч
Ангилал:Англичууд
Ангилал:1987 онд төрсөн
Барри Маршалл

**Барри Жэймс Маршалл** AC, FRS, FAA (, 1951 оны 9 сарын 30-нд төрсөн) нв Австралийн эмч, физиологи, анагаах ухааны салбарын Нобелийн шагналтан, Баруун Австралийн Их Сургуулийн клиник микробиологийн профессор юм. Тэрээр ходоод гэдэсний шархлаа нь ихэнх тохиолдолд *Хеликобактер пилори* (*H. pylori*)-гоос болж бий болдгийг нотолж, олон арван жилийн турш анагаах ухаанд ходоод гэдэсний шархлаа сэтгэлийн дарамт, халуун ногоотой хоол, хүчлээс болж бий болдог гэсэн буруу ойлголт явж ирснийг залруулснаараа алдартай юм.

## Цахим холбоос 
* Барри Маршалл

## Эшлэл
Ангилал:Микробиологич
Ангилал:Физиологи эсвэл анагаах ухааны Нобелийн шагналтан
Ангилал:20-р зууны эмч
Ангилал:21-р зууны эмч
Ангилал:Австралийн Шинжлэх Ухааны Академийн  гишүүн
Ангилал:Ханы Нийгэмлэгийн гишүүн
Ангилал:АНУ-ын Үндэсний Шинжлэх Ухааны Академийн гишүүн
Ангилал:Баруун Австралийн их сургуулийн багш
Ангилал:Австралийн одон шагналтан (компаньон)
Ангилал:Ласкер~Дебэкейн клиник анагаахын судалгааны шагналтан
Ангилал:Олон Улсын Гайрднер шагналтан
Ангилал:Паул Эрлих ба Людвиг Дармштэдтерийн шагналтан
Ангилал:Австраличууд
Ангилал:1951 онд төрсөн
Лука Модрич

**Лука Модрич** (, *1985 оны есдүгээр сарын 9-нд Югославын Задар хотод төрсөн*) — Хорватын хөлбөмбөгчин бөгөөд Реал Мадрид болон Хорватын шигшээд тоглодог.
## Замнал
Модрич Тоттенхэм Хотспур багт 2008 оны дөрөвдүгээр сарын 26-нд 2007-2008 оны хооронд Хотон шувуунуудыг дасгалжуулж байсан Испани мэргэжилтэн Хуанде Рамосын санаачлагаар зургаан жилийн гэрээг 16.5 сая фунт стерлингээр байгуулж байв.

2012 оны наймдугаар сарын 27-нд Реал Модричтой таван жилээр гэрээлсэн. Тэд Тоттенхэмд 33 сая фунт төлсөн байдаг.
## Амжилт
д]]
;Шигшээ
* 2008 оны ЕАШТ-ий бэлгэдлийн багт (ФИФА) нэрлэгдсэн.
;Динамо Загреб
* Хорватын аварга: 2006, 2007
* Хорватын супер цомын түрүү: 2006
* Хорватын цомын түрүү: 2007
;Реал Мадрид
* Испанийн цомын түрүү: 2014
* Испанийн супер цомын түрүү: 2012
* УЕФА Аваргуудын лигийн түрүү: 2013/2014
;Хувийн
*Хорватын шилдэг хөлбөмбөгчин: 2013, 2014
## Эшлэл
## Холбоос
*
*
*
*
*Профайл - Премьер лиг

Ангилал:Хорватын шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Динамо Загреб багийн тоглогч
Ангилал:Интер Запрешич багийн тоглогч
Ангилал:Тоттенхэм Хотспур багийн тоглогч
Ангилал:Зриньски багийн тоглогч
Ангилал:Реал Мадрид багийн тоглогч
Ангилал:2006 оны хөлбөмбөгийн ДАШТ-д оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2012 оны хөлбөмбөгийн ЕАШТ-д оролцогч
Ангилал:2014 оны хөлбөмбөгийн ДАШТ-д оролцогч
Ангилал:Премьер лигийн тоглогч
Ангилал:Европын оны шилдэг хөлбөмбөгчин
Ангилал:Испанийн хөлбөмбөгийн улсын аварга
Ангилал:Хорватын хөлбөмбөгийн улсын аварга
Ангилал:Хорватчууд
Ангилал:1985 онд төрсөн
Вийр Заара хоёр

***Вийр Заара хоёр*** () - Яаш Чопрагийн найруулсан 2004 оны Хинди хэлээрх Энэтхэг кино. Шарук Кан, Прийти Зинта, Рани Мукаржи нар гол дүрийг бүтээцгээжээ.

Энэ кинонд Энэтхэг, Пакистаны дайсагнасан цаг үед Энэтхэгийн нисэх хүчний аврагч эр Вийр Пратаб Сингх, Пакистаны улс төрчийн охин Зааяа Хаяат Хаан хоёр учран дурлалцаж, бусдын башир арганд унаж салах боловч хэн хэндээ үнэнч байснаар Пакистаны өмгөөлөгч хүүхэн Саамияа Сиддикуйн чармайлтаар 20 жилийн дараа эргэн уулзах янаг дурлалын үлгэр өрнөдөг.

Энэтхэг киноны олон од тоглож буй сонирхолтой кино гэх өдөөлт зараас болсон уу ямартаа ч Энэтхэг болон олон улсад Болливуудын оны хамгийн гүйлгээт кино болжээ. Дэлхий даяар болон кино их наадмуудад нийт 750 сая хүн үзсэн тооцоо бий. Мөн Жавэд Актарын дууны шүлгүүд, Мадан Мойханы зохиосон хөгжимтэй хавсарч киног олны таашалд хүрэхэд нөлөөлжээ. Ихэнх шинжээчид *Вийр Заара хоёр* киног сайнаар үнэлдэг. Тус кино Энэтхэгийн гол хоёр кино шагналаас оны Алдаршсан кино, Шилдэг кино гэх гол хоёр шагналыг хүртжээ. 

## Иш баримт 
Ангилал:2004 оны кино
Ангилал:Уран сайхны кино
Ангилал:Энэтхэгийн кино
Зун

**Зун** - дэлхийн сэрүүн бүст орчих жилийн 4 улирлын хамгийн дулаан улирал. Хаврын дараа зун айлчилж, зуны дараа намар болно. Тогтвортой дулаан (Цельсийн 0 хэмээс дээш), ногоон хоёр бол зуны үндсэн шинж юм. 
thumb
[thumb|350px|Монголд [өвөл зуны улиралын солигдол ялгаа.]]
thumb
thumb

Жилийн 12 сарын хамгийн дулаан гурван сарыг аргын тооллын дагуу дэлхийн бөмбөрцгийн умард хагаст 6, 7, 8-р, өмнөд хагаст 12, 1, 2-р сар гэж зунд хамааруулдаг. Умард хагаст 7-р сард, өмнөд хагаст 1-р сард зуны хамгийн дулаан сар болно. Өргөрөгийн байрлалаас хамаарч газар бүрт өдөр, шөнө харилцан адилгүй хугацаанд үргэлжилдэг. Умард хагаст 6 сарын 22, өмнөд хагаст 12 сарын 22-нд хамгийн урт өдөр, хамгийн богино шөнөтэй хоног буюу зуны туйл тохионо.
 

Ангилал:Зун
Вильям Галлас

**Вильям Эрик Галлас** (, *1977 оны наймдугаар сарын 17-нд төрсөн*) нь Францын хөлбөмбөгчин бөгөөд Тоттенхэм Хотспур багийн тоглогч юм.

Галлас эх нутгаасаа хөлбөмбөгийн замналаа эхлүүлсэн бөгөөд Английн Премьер лигийн Челси багт 2001 оны тавдугаар сард 6.2 сая фунт стерлингээр ирж 2006 оныг хүртэл лигийн *159* тоглолтонд оролцож *14* гоол хийжээ. Харин Арсенал багт дөрвөн жилийн гэрээгээр 2006 онд элсч *10* дугаарын өмсгөлтэйгээр гол тоглогч, багийн ахлагч болтлоо 2010 оныг хүртэл тоглосон юм.

Тоттенхэм Хотспур багт 2010 оны наймдугаар сарын 20-нд шилжиж иржээ.

## Шагналууд 
### Кан 
*Лиг 2: 1996

### Челси 
*Премьер лиг: 2004–05, 2005–06
*Лигийн цом: 2005
*Коммунити Шиелд: 2005

## Эшлэл 
## Холбоос 
*Албан ёсны вэбсайт
*Профайл Тоттенхэм Хотспур дахь
*Вильям Галласын профайл Францын хөлбөмбөгийн холбооны албан ёсны сайтад 
*
*
*Вильям Галласын Премьер лигийн профайл

Ангилал:2006 оны хөлбөмбөгийн ДАШТ-д оролцогч
Ангилал:Арсенал багийн тоглогч
Ангилал:Челси багийн тоглогч
Ангилал:Францын шигшээ багийн хөлбөмбөгчин
Ангилал:Францын хөлбөмбөгийн лигийн тоглогч
Ангилал:Олимпик Марсель багийн тоглогч
Ангилал:Премьер лигийн тоглогч
Ангилал:Кан багийн тоглогч
Ангилал:Тоттенхэм Хотспур багийн тоглогч
Ангилал:2004 оны хөлбөмбөгийн ЕАШТ-д оролцогч
Ангилал:2008 оны хөлбөмбөгийн ЕАШТ-д оролцогч
Ангилал:2010 оны хөлбөмбөгийн ДАШТ-д оролцогч
Ангилал:Английн хөлбөмбөгийн улсын аварга
Ангилал:Францчууд
Ангилал:1977 онд төрсөн